116 
dens Tilstedeværelse, tilmed da den ofte ligger tæt op til den 
omsluttende Væg. Men ved at anvende tilstrækkelig stærk 
Forstørrelse er det let at finde Steder, hvor den viser sig 
fuldstændig tydelig. 
Da jeg fandt Celler i Deling og det paa de forskjelligste 
Stadier, blev det mig muligt at forfølge Udviklingen af disse 
eiendommelige Forhold. *) De Celler, som skulle til at dele 
sig, begynde med at antage en større Længde. Men idet 
Cellen strækker sig, foregaar tillige en anden Forandring. 
Enderne af det indre omsluttede H-formede Vægparti iFig. 
4 b) ere ikke mere forbundne, men indbyrdes fri, og samtidig 
med Strækningen danner der sig et nyt inderste Lag 
Cellulose (Fig. 2—4 c) indenfor den sidstnævnte Væg (b), 
som imidlertid rykker ud fra den tidligere omsluttende (a). 
Det ny Lag bliver hurtigt tykkere paa Siderne, medens det 
ved Enderne bestandig er ganske tyndt. Paa Midten danner 
der sig en ringformet Fortykkelse, som efterhaanden 
voxer mere og mere ind i Cellen og tilsidst deler den i 2 
(Fig. 2, 3.). 
Den ny Tværvæg er ikke saaledes, som det ellers plejer 
at være Tilfældet, lige tyk overalt, men er strax fra Be- 
gyndelsen af meget tykkere udad mod Periferien end indad 
mod Midten. Den gaar jevnt over i Sidevæggen. Det tyk- 
keste Sted er der, hvor Tværvæggene støde til Sidevæggene, 
og fra dette Sted aftage baade Tvær- og Sidevæggene jevnt 
i Tykkelse. Disse Steder opnaa ofte en forholdsvis meget 
betydelig Tykkelse, og have et ejendommeligt collenchymatisk 
Udseende; man ser nemlig midt i det fortykkede Parti en 
*) Celledelingen hos Traadalgerne er som oftest vanskelig at undersøge, 
da den gjerne foregaar paa en bestemt kort Tid af Natten. At jeg hos 
denne Alge har fundet ikke saa faa Celler i de forskjelligste Stadier af 
Deling, maa vel, hvad Hr. Dr. Warming ferst gjorde mig opmærksom 
paa, tilskrives de ejendommelig Forhold, der er mellem Dag og Nat oppe 
i Grønland. Paa den Tid, da den er taget, nemlig midt om Sommeren, 
hersker der jo bestandig Dag. Det er meget muligt, at man paa den 
Tid vil kunne træffe Celler i Deling paa hver Tid af Døgnet. 
